**OBRAZLOŽENJE UZ PRIJEDLOG ODLUKE**

**o raspoređivanju sredstava za financiranje**

**političkih stranaka i članova izabranih s**

**liste grupe birača u Općinskom vijeću Općine**

**Matulji za 2019. godinu**

Pravni temelj za donošenje Odluke nalazi se u Zakonu o financiranju političkih aktivnosti i izborne promidžbe („Narodne novine 24/11, 61/11, 27/13, 48/13-pročišćeni tekst, 2/14, 96/16 i 70/17).

Odredbe navedenog Zakona primjenjuju se na redovito godišnje financiranje političkih stranaka, nezavisnih zastupnika i članova predstavničkih tijela jedinica lokalne i područne (regionalne) samouprave izabranih s lista grupe birača te na financiranje izborne promidžbe političkih stranaka, nezavisnih lista, odnosno liste grupe birača i kandidata na izborima za Predsjednika Republike Hrvatske, za zastupnike u Hrvatski sabor, za članove za Europski parlament, za općinske načelnike, gradonačelnike, župane i gradonačelnika Grada Zagreba, te za članove predstavničkih tijela jedinice lokalne i područne (regionalne) samouprave.

Člankom 2. navedenog Zakona propisano je da se političke stranke, nezavisni zastupnici i članovi predstavničkih tijela jedinica lokalne i područne (regionalne) samouprave izabrani s liste grupe birača mogu financirati iz sredstava državnog proračuna, kao i proračuna jedinica lokalne i područne (regionalne) samouprave, na način i pod uvjetima utvrđenim Zakonom.

Sredstva za redovito godišnje financiranje političkih stranaka i članova predstavničkih tijela jedinica lokalne i područne (regionalne) samouprave izabranih s liste grupa birača iz proračuna jedinica lokalne i područne (regionalne) samouprave, dužna je osigurati jedinica lokalne i područne (regionalne) samouprave, u iznosu koji se određuje u proračunu jedinice lokalne i područne (regionalne) samouprave za svaku godinu za koju se proračun donosi.

Općinsko vijeće Općine Matulji je dana 20.12.2018. godine. donijelo Proračun Općine Matulji za 2019. godinu i projekcije 2020.-2021.godine, a isti je objavljen u „Službenim novinama Primorsko-goranske županije“, broj 43/18 u kojem su osigurana sredstva za financiranje političkih stranaka i članova izabranih s liste grupe birača zastupljenih u Općinskom vijeću Općine Matulji u iznosu od 171.800,64 kuna.

Općinski načelnik je na 44. sjednici kolegija održanoj dana 15.siječnja 2019. godine utvrdio nacrt prijedloga Odluke o raspoređivanju sredstava za financiranje političkih stranaka i članova izabranih s liste grupe birača u Općinskom vijeću Općine Matulji za 2019. godinu, te istu upućuje na javno savjetovanje sa zainteresiranom javnošću u trajanju od 15 dana i to od 16. 01. – 30. 01. 2019. god.

U Matuljima, 15.siječnja 2019.

 OPĆINSKI NAČELNIK

 OPĆINE MATULJI

 Mario Ćiković